《凤凰台上忆吹箫》
明代·马如玉

清夜无眠，湘帘不卷，潇潇雨打蕉窗。听秋声几点，滴碎秋肠。

望断天涯芳讯，人寂寞、偏觉更长。灯花落，枕屏斜倚，睡鸭销香。

思量。旧欢团扇，只等闲抛却，尘冷兰房。数楼头征雁，影去潇湘。

隔院吹来玉笛，声幽咽、渐入伊凉。桐叶响，金风阵阵，寒透罗裳。

作者简介：明人，金陵名妓。字楚屿。本姓张，从假母姓马。熟精《文选》唐音，善书画。后受戒于栖霞寺苍霞法师，易名妙慧。年三十余卒。